CELEX: 32008R0400
Language: bg
Date: 2008-05-05 00:00:00
Title: Регламент (ЕО) № 400/2008 на Комисията от 5 май 2008 година за изменение за деветдесети и пети път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

6.5.2008   
            
            
               BG
            
            
               Официален вестник на Европейския съюз
            
            
               L 118/14
            
         
      РЕГЛАМЕНТ (ЕО) № 400/2008 НА КОМИСИЯТА
   
   от 5 май 2008 година
   за изменение за деветдесети и пети път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, първо тире от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по силата на настоящия регламент.
            
         
               (2)
            
            
               На 21 април 2008 г. Комитетът по санкциите на Съвета за сигурност на Организацията на обединените нации реши да измени списъка на лицата, групите и образуванията, към които се прилага замразяването на средствата и икономическите ресурси. Следователно приложение I трябва да бъде съответно изменено.
            
         
               (3)
            
            
               За да се гарантира, че предвидените в настоящия регламент мерки са ефективни, настоящият регламент следва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 май 2008 година.
      
         
            За Комисията
         
         Eneko LANDÁBURU
         
         
            Генерален директор на Генерална дирекция „Външни отношения“
         
      
   
   
      (1)  ОВ L 139, 29.5.2002 г., стр. 9. Регламент, последно изменен с Регламент (ЕО) № 374/2008 на Комисията (ОВ L 113, 25.4.2008 г., стр. 15).
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      В глава „Физически лица“ се добавя следния текст:
      
         
                     „(1)
                  
                  
                     Suhayl Fatilloevich Buranov (известен също като Suhayl Fatilloyevich Buranov). Име на оригиналния език: Бypанов Сухайл Фатиллоевич Адрес: Massiv Kara-Su-6, building 12, apt. 59, Tashkent, Узбекистан. Дата на раждане: 1983. Място на раждане: Tashkent, Узбекистан. Националност: узбек. Други сведения: a) един от водачите на Islamic Jihad Group; б) получил специално обучение за използване на мини и експлозиви в лагер на Al-Qaida в провинция Khost; в) участвал във военни операции на страната на талибаните в Афганистан и Пакистан; г) един от организаторите на терористичните актове, извършени в Узбекистан през 2004 г.; д) срещу него през 2000 г. бе заведено наказателно производство в съответствие със следните членове на Наказателния кодекс на Република Узбекистан: член 153, част 3 (посегателства срещу конституционния ред на Република Узбекистан) и член 248 (незаконно притежание на оръжие, боеприпаси, взривни вещества или компоненти за получаване на взривни вещества); е) издадена е заповед за неговото арестуване.
                  
               
                     (2)
                  
                  
                     Najmiddin Kamolitdinovich Jalolov. Име на оригиналния език: Жалолов Ηажмиддин Камолитдинович. Адрес: S. Jalilov Street 14, Khartu, Andijan Region, Узбекистан. Дата на раждане: 1972 г. Място на раждане: Andijan Region, Узбекистан. Националност: узбек. Други сведения: a) един от водачите на Islamic Jihad Group; б) получил специално обучение за използване на мини и експлозиви в лагери на Al-Qaida; в) участвал във военни операции на страната на талибаните в Афганистан и Пакистан; е) един от организаторите на терористичните актове, извършени в Узбекистан през 1999 г.; д) срещу него през март 1999 г. бе заведено наказателно производство в съответствие със следните членове на Наказателния кодекс на република Узбекистан: член 154 (наемничество), член 155 (тероризъм), член 156 (подклаждане на етническа, расова или религиозна омраза), член 159 (посегателства срещу конституционния ред на република Узбекистан), член 242 (организиране на криминална общност) и член 244 (недокладване за престъпление или прикриване на такова); е) издадена е заповед за неговото арестуване.“